OpenLLM-France/wikimedia huggingface dataset:
# Näsi

Näsi (finlandieraz: Näsijärvi) mendebaldeko Finlandiako aintzira bat da, Pirkanmaa eskualdekoa. 256,12 kilometro koadro ditu.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q824371
* Multimedia: Näsijärvi / Q824371
# Nässjö udalerria

Nässjö Suediako udalerria da. Jönköpingeko konderrian kokatua dago. 988,49 km² ditu eta 30.449 biztanle ditu.

## Mugakideak

Honako udalerri hauekin egiten du muga:
Jönköping udalerria Aneby udalerria Eksjö udalerria Vetlanda udalerria Sävsjö udalerria Vaggeryd udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q505096
* Multimedia: Nässjö Municipality / Q505096
# Nääs gaztelua

Nääs gaztelua (suedieraz: Nääs slott) Suediako Göteborg hiriaren ondoan dagoen XVI mendeko gaztelu bat da, Lerum udalerrian.

## Kokapena

Sävelången aintziraren ertzean kokaturik dago, Göteborg hiritik gertu.

## Historia

Kristian II.a Danimarkakoak ehizarako gaztelu bat eraiki zuen Nääs inguruan 1529an. Joen Småswen-ek Sävelången aintziraren ertzean jauregi handi bat altzatu zuen XVI. mendearen bukaeran. Hurrengo mendeetan hainbat eskutatik pasa zen.
1824ean Peter Wilhelm Berg-ek, Göteborgeko negoziogizon batek erosi zuen eta bere hiru seme-alaben artean banatu zituen lurrak. 1868an beste negoziogizon batek erosi zuen, August Abrahamsonek, eta herrialde osoan famatu egin zen artisautza eskola sortu zuen. Bere heriotzaren orduan Estatuari eman zion jauregia honek eskolaren programarekin jarrai zezan. 50 urtetan zehar "Suediaren mundurako leihoa" kontsideratua izan zen artisautza eskola hau.

## Gaur egun

Eraikin nagusia museoa da baina beste eraikin batzuk ere baditu. Ikuiluetan zalditeria eskola dago, Bed & Breakfast bat ere badago eta uda partean artisautza ikastaroak egiten dira.

## Iruditegia

* Gazteluaren ikuspegia.
* Eraikin nagusia.
* Sarrera.
* Barnealdea.
* Inguruko paisaia.

## Kanpo estekak

* Datuak: Q1417226
* Multimedia: Nääs (Västergötland) / Q1417226
# Pakistango geografia

Pakistango geografia askotarikoa da oso, munduko mendi garaienetakoak, goi-ordoki idorrak eta zabaldi emankorrak baititu.
Geologia ikuspegitik, Pakistan Hego Asia eta Eurasiar plaka tektonikoen gainean jartzen da. Sindh eta Punjab probintziak Indiar plakaren hego-mendebaldeko ertzean kokatzen dira, Balutxistan eta Ipar-Mendebaldeko Muga Probintziaren gehiengoa Eurasiar plakan eta Irango goi-ordokia Ekialde Ertaina eta Erdialdeko Asian. Iparraldeko Eremuak eta Azad Kaxmir Erdialdeko Asian kokatzen dira, Indiar plakaren ertzean eta, horregatik, lurrikara handiak izateko joera dute Eurasiar eta Indiar plakek elkar jotzen dutenean
Pakistan 804.000 km² luze-zabal da eta honako mugak ditu: Iran (900 km) hego-mendebaldean, Afganistan (2400 km) ipar eta mendebaldean, Txina (520 km) ipar-ekialdean eta India (2900 km) ekialdean. Kosta 1050 km luze da eta Omango itsasoaren hegian dago.
Iparraldean mendi oso garaiak daude (haien artean K2 ezaguna, 8.611 metrokoa, munduko bigarren garaiena), mendebaldean mendi lehorrak, hego-mendebaldean goi-ordoki antzua, hego-ekialdean Txolistango basamortua. Lurraldearen herena inguru alubioi-zabaldiak dira, nekazaritzarako erabiliak. Bertan kokatzen da biztanleriaren gehiengoa. Indo ibaia, iturburua Tibeten duena, 2.900 km luze da eta estatua ipar-hego zeharkatzen du Omango itsasoan delta erraldoia sortzeko. Ibai nagusiak Indo (2900 km), Sutlej (1550 km), Chenab (1200 km), Ravi (900 km) eta Jhelum (800 km) dira.
Lurraldeak lurrikara arrisku handia du, 2005eko urriaren 8koa kasu. Uholdeak eta zikloiak ere pairatzen ditu.

## Mendiak

Pakistanen 108 mendi daude 7.000 metro baino garaiagoak eta, ziur asko, beste hainbeste 6.000 baino garaiagoak. Munduko 14 mendi garaienen artean (zortzimilakoak), zortzi Pakistanen daude. Gailur gorenak Karakorum mendikatean daude (gehien bat Pakistango Iparraldeko Eremuetan kokatzen dena), baina 7000tik gorako gailur batzuk Himalaian eta Hindu Kush mendikatean daude.
Ohar moduan, esan beharra dago India eta Pakistanen arteko muga auzian dago eta militarrek kontrolpean dute. Iparraldeko Eremuetan dauden mendikateak Indiak beretzat eskatzen ditu, Pakistanen jabetza eztabaidatuz. Kontrol lerroko Indiako aldean dauden mendiak ez dira kontutan hartzen.
| Munduko rankina | Pakistango rankina | Izena | Garaiera (m) | Kokapena |
| 2 | 1 | K2 | 8611 | Karakorum |
| 9 | 2 | Nanga Parbat | 8126 | Himalaia |
| 12 | 3 | Gasherbrum I (K5) | 8080 | Karakorum |
| 13 | 4 | Broad Peak (K3) | 8047 | Karakorum |
| 14 | 5 | Gasherbrum II (K4) | 8035 | Karakorum |

## Ikus, gainera

* Asiako geografia
# Pakita Zabaleta

Francisca "Pakita" Zabaleta Zabaleta (Leitza, 1948) nafar pedagogoa da. Madrilgo Complutense Unibertsitatean pedagogia (1964) eta psikologia (1967) ikasi ondoren, El euskera en la enseñanza en Navarra tesiari esker Bartzelonako Unibertsitatean (1987) doktoratu zen.

## Ibilbide profesionala

Eskola publikoetan irakasle, San Fermin ikastolan orientatzaile, eta Nafarroako Gobernuan hizkuntza normalizazio-lanetan aritu zen, Hezkuntza Departamentuko lehen Euskara Unitateko (1985-1988) eta Hizkuntza Politikako Plangintza Ataleko buru (1991-1997) izan zelarik. Gero Nafarroako Unibertsitate Publikoan Gizarte Psikologiako irakasle titular aritu zen (1998-2012), erretiroa hartu arte.

## Lanak

Zenbait argitalpen:
* Euskal irakaskuntza Nafarroan: normalizaziorako oinarriak (1986)
* Bigarren hizkuntzaren irakaskuntza murgiltze-ereduan (1994)
* Euskara Nafarroan: 1991ko biztanleriaren eta etxebizitzen zentsuaren datu soziolinguistikoak (1995)

## Errekonozimenduak

* 2019ko abenduan Iruñeko Kondestablearen jauregian Hemen baditun 14 erakusketan omendu zuten, XX. mendean zehar euskararen sustapen eta normalizazioaren alde arituriko emakumeak omentzeko erakusketa.
* 2021eko azaroaren 26an Ohorezko euskaltzain izendatu zuten.

## Erreferentziak

* ↑ «Leitzako lau emakumeri XX. mendean euskararen alde egindako lana aitortu diete - Leitzaldea» Erran.eus (Noiz kontsultatua: 2019-12-22).
* ↑ (Gaztelaniaz) Navarra, Diario de. (2019-12-10). «Una exposición en Condestable homenajea a 14 mujeres que trabajaron por el euskera durante el siglo XX» diariodenavarra.es (Noiz kontsultatua: 2020-04-06).
* ↑ Las navarras que trabajaron por el euskera salen del anonimato. EITB, 2019.
* ↑ «Hemen baditun 14 – Aquí ya 14 erakusketak omenaldia eginen die XX. mendean euskararen alde aritu ziren 14 emakumeri, Kondestablen, abenduaren 10etik 20ra | Ayuntamiento de Pamplona» www.pamplona.es (Noiz kontsultatua: 2020-04-06).
* ↑ elkarmedia. «Zabaleta Zabaleta, Pakita» www.euskaltzaindia.eus (Noiz kontsultatua: 2022-09-08).

## Kanpo estekak

* Datuak: Q79414458
# Pakito (argipena)

Pakito izenak hainbat adiera du:
* Pakito, Francisco Mujika Garmendia ETAkidearen goitizena.
* Pakito izurdea, Donostia eta Pasaia artean 1998-2005 urteetan bizi izandako izurdea.
# Pakito (izurdea)

Pakito (Donostian izen horrekin ezaguna, Pasaian Rufino esaten ziotelarik) Donostian Kontxako badian eta Pasaiako badian bizi izan zen izurde handi bat bizi izan zen.
1998ko udaberriaz geroztik ohikoa izan zen hura Kontxako badian ikustea, Hiru metroko izurdea zen, eta Tximistarrin egiten zuen lo. Kontxan denbora gehiago pasatzetik Pasaiako badiara aldatu zen eta han biztanleek Rufino izena eman zioten. 2005eko martxoan hila aurkitu zuten. Gorputzez sendo zegoen, 300 kilo ingururekin, baina biriketan infekzioa zuela ikusi zuten gorpua aztertu zuten AMBAR eta Arantzadi elkarteetako ordezkariek. 20 eta 30 ute arteko bizialdia kalkulatu zioten. Arantzadik gorpua eraman zuen lurperatzeko eta bi urteren buruan, deskonpisizio naturalaren ondoren, hezurdura berreskuratzeko.

## Erreferentziak

* ↑ Guillermo, Roa Zubia. (2005-03-31). «Izurde baten heriotza» Zientzia.eus (Noiz kontsultatua: 2023-07-09).
* ↑ «elmundo.es - Aparece muerto en la playa de Pasajes el delfín 'Pakito'» www.elmundo.es (Noiz kontsultatua: 2023-07-13).

## Kanpo estekak

* Datuak: Q120488143
# Pakistango bandera

Pakistango bandera :
| Erabilera | |
| Proportzioa | 2:3 |
| Erabakia | 1947 |
| Koloreak | |
Pakistango bandera 1947ko abuztuaren 11an erabakitakoa da. Fondoa berdea eta zuria da. Fondo berdean izarra eta ilargierdia azaltzen dira islamaren adierazle. Zutabe zuria Pakistango beste erlijio gutxituen adierazle da.

## Kanpo estekak

* Datuak: Q128347
* Multimedia: Flags of Pakistan / Q128347
# Pakita Arregi

Frantziska "Pakita" Arregi Goenaga (Areso, Nafarroa Garaia, 1935eko irailaren 9a) Soziologia eta Po­litika Zientzietan Dokto­rea da eta erretiroa hartu arte, Euskal Herriko Unibertsitatean kate­dra­duna izan zen, Euskal Hiz­kuntza eta Hezkun­tzaren Soziologia irakasten zituen.
Joanes Etxeberri Andereñoen Erresidentzian (1964ean sortua) zuzendari izan zen. Bertako ikas­leen­tzako euskarazko lehen gaitasun-proben antolaketa berak egin zuen, baita Ikastoletan lanean ari ziren eta Irakasleen Eskolan sar­tzeko titulua behar zuten andereñogaientzat Batxilergoko Ikastaroen antolaketa ere; EHUaren ohorezko irakaslea izan zen 2005ean eta EIRE, Euskal Irakasleen Elkartearen irakasle emeritu izendatu zuten 2007an.
2008an, klandestinitatean lan egin zuten andereñoei emandako Sabino Arana saria hartu zuen. Horrez gain, Gipuzkoako Foru Aldundiaren saria ere jaso zuen, 1960ko hamarkadako andereñoei zuzendua.
Irakaskuntzan ez ezik, ikerketan ere ibili da, eta lanaren eta hezkuntzaren soziologia eta euskararen alfabetatze arloetan lan ugari argitaratu ditu. 2010ean Euskaltzaindiak ohorezko euskaltzain izendatu zuen. Txertoak 2022an Joanes Etxeberri andereñoen erresidentzia liburua argitaratu zion.

## Erreferentziak

* ↑ Pakita Arregi eta Casilda Irazusta, omenaldia merezi duten bi emakume. 2010eko otsailaren 17a. Leitzaldea, Erran.eus

## Kanpo estekak

* Datuak: Q29040171
# Pakistango politika

Pakistango politika historian zehar egon diren diktadurek markatu dute.
1999an errepublika federal bat izendatu zuten arren, Pervez Musharraf jeneralak Nawaz Sharifen gobernu zibila kendu zuen eta berak hartu zuen botere exekutiboa. 2000.ean egin ziren azkeneko hauteskundeak udal gobernuetarako eta 2001ean Musharrafek bere burua presidente izendatu zuen. 2002ko hauteskundetan Zafarullah Khan Jamali, Musharrafen jarraitzailea lehen ministro izendatu zuten. 2003an oposizioarekin adostu zuen Konstituzioaren aldaketa bat eta modu honetan zilegitasuna irabazi zuen automatikoki.
Pakistanen diktadura ugari egon dira, batez ere 1960ko hamarkadan Ayub Khanena, 1980ko hamarkadan Zia Ul Haqena eta Musharraf berarena 1999tik aurrera.

## Kanpo estekak

* Datuak: Q1155746
* Multimedia: Politics of Pakistan / Q1155746
# Pachamama

Pachamama, Pacha Mama edota soilik Pacha (aimara eta kitxuaz Pacha="Lur", "mundua" edo "kosmosa" eta Mama="Ama", hots, "Amalurra") Hego Amerikako erdialdeko Andeetako herrien jainkosa bat da, euren sinismenen gune garrantzitsuena ere badelarik.

## Ikus gainera

* Amalur

## Kanpo estekak

* Datuak: Q266462
* Multimedia: Pachamama / Q266462
# Pacheco (Kalifornia)

Pacheco Ameriketako Estatu Batuetako erroldak esleitutako leku bat da. Contra Costa konderrian dago, Kalifornia estatuan. 4.183 biztanle ditu, 1,919171 kilometro koadroko azaleran banatuta.

## Ikus, gainera

* Contra Costa konderria

## Kanpo estekak

* Datuak: Q2752145
* Multimedia: Pacheco, California / Q2752145
# Pachinko (telesaila)

Pachinko korear telesail dramatikoa da, Quoc Dang Tranek Apple TV+rentzat egina.

## Sinopsia

Oharra: Atal honek istorio osoa edo amaiera argitzen du.
Telesailak Hego Koreako familia bateko lau migratzaile belaunaldiren itxaropenak eta ametsak bildu ditu. Kontakizunak erromantze kutsua du hasieran, eta ostera gerrari eta bakeari buruz egingo du gogoeta. Pertsonaia protagonistek Korea, Japoniaren eta AEBen artean bidaiatuko dute, euren bizitzetan betiereko arrastoa utziko duen abentura honetan.

## Aktoreak

* Youn Yuh-jung: Sunja (agurea)
** Kim Min-ha: Sunja (nerabea)
** Jeon Yu-na: Sunja (umea)
* Lee Min-oh: Koh Hansu
* Jung Eun-chae: Kyunghee
* Kaho Minami: Etsuko
* Jung Woong-in
* Jimmi Simpson: Tom Andrews

## Erreferentziak

* ↑ «Pachinko» Berria 2022-03-26 CC BY-SA 4.0 lizentziapean.

## Kanpo estekak

* Datuak: Q105773177
# Pachuca

Pachuca, izen ofiziala Pachuca de Soto, Mexiko erdialdeko hiria da, Hidalgo estatuko hiriburua eta hiri nagusia, eta Pachuca udalerriko herriburua. Mexiko Hiritik 96 kilometro iparraldera dago. 2010ean hiriak 256.584 biztanle zituen, eta 267.862 biztanle udalerriak.

## Geografia
### Klima

Datu klimatikoak (Pachuca, 1951-2010) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 35.0 | 29.0 | 28.4 | 40.0 | 32.0 | 33.0 | 27.0 | 27.0 | 27.0 | 27.0 | 26.0 | 25.0 | ' |
| Batez besteko tenperatura maximoa (°C) | 19.8 | 20.7 | 23.0 | 24.6 | 24.1 | 22.0 | 20.7 | 20.8 | 20.5 | 20.4 | 20.0 | 19.7 | 21.4 |
| Batez besteko tenperatura (ºC) | 11.3 | 12.1 | 14.3 | 16.2 | 16.6 | 15.7 | 15.0 | 14.8 | 14.5 | 13.6 | 12.1 | 11.6 | 14.0 |
| Batez besteko tenperatura minimoa (°C) | 2.8 | 3.4 | 5.6 | 7.8 | 9.2 | 9.4 | 9.2 | 8.8 | 8.4 | 6.9 | 4.2 | 3.5 | 6.6 |
| Erregistraturiko tenperatura minimoa (°C) | -9.0 | -6.0 | -7.0 | -2.0 | 1.0 | 0.0 | 2.0 | 3.0 | -2.0 | -3.0 | -6.0 | -7.0 | ' |
| Pilatutako prezipitazioa (mm) | 8.7 | 8.4 | 13.6 | 32.9 | 58.3 | 70.0 | 69.7 | 49.3 | 58.3 | 24.8 | 11.3 | 6.6 | 411.9 |
| Prezipitazio egunak (≥ 0.1 mm) | 2.6 | 2.6 | 3.3 | 7.1 | 9.5 | 11.9 | 12.6 | 9.7 | 10.2 | 5.5 | 3.4 | 1.9 | 80.3 |
| Eguzki orduak | 245.6 | 233.7 | 244.9 | 223.8 | 247.1 | 206.7 | 210.0 | 222.7 | 179.2 | 223.5 | 230.3 | 226.7 | 2694.2 |
| Hezetasuna (%) | 57 | 53 | 50 | 52 | 58 | 68 | 72 | 72 | 74 | 69 | 63 | 61 | 62 |
| Iturria (1): Servicio Meteorologico Nacional ||||||||||||||
| Iturria (2): Colegio de Postgraduados (sun and humidity) ||||||||||||||

## Erreferentziak

* ↑ Instituto Nacional de Estadística y Geografía. Pachuca: resumen municipal. (Noiz kontsultatua: 2017-11-5).
* ↑ NORMALES CLIMATOLÓGICAS 1951-2010 (in Spanish). National Meteorological Service of Mexico. Retrieved August 30, 2012.
* ↑ Normales climatológicas para Pachuca, HGO. Colegio de Postgraduados (Noiz kontsultatua: January 5, 2013).

## Kanpo estekak

* Datuak: Q160750
* Multimedia: Pachuca de Soto / Q160750
# Pachelbelen kanona re maiorrean

Baxu jarraitua eta hiru biolinentzako kanona giga re maiorrean; jatorrizko izena alemanez Kanon und Gigue in D-Dur für drei Violinen und Basso Continuo, Kanona izenaz ere ezaguna, Johann Pachelbel musika barrokoko konposatzaile alemanaren lanik ezagunena da.

## Konposizioa

Pachelbelek lan hori 1680. urte inguruan ondu zuen, hasieran ganbera musikako lan gisan konposatu zuen, hiru biolinentzat eta baxu jarraituarekin. Geroago, hainbat aldaketa eta konponketa egin zaizkio beste hainbat instrumenturekin eta konbinazioetan jo ahal izateko. Jatorrizko bertsioan, kanona tonu bereko (re maior) giga batek segitzen du, baina kanona maiztasun askoz gutxiagorekin jo edo grabatzen da. Haren berezitasunetako bat hari instrumentuen progresio harmonikoa da: horrek gaur egungo musikan eta musika akademikoan erabilera handia eman dio, baita rock musikan ere.
Kanonak, sarritan, barroko garaiko beste hainbat lanekin partekatzen du lekua bildumetan, hala nola, Tomaso Albinoniren Adagio (Remo Giazottok konponduta) eta Johann Sebastian Bachen Re maiorreko Suite nº 3-ko re minorreko Aria doinuarekin. Ezkontzetan ere askotan erabiltzen Kanona.
| | Pachelbelen kanona (solo pianorako konponketa) Lee Gallowayk interpretatua. Konponketa hau ez da zehazki jatorrizko lana. Pachelbelen kanona Jeffrey Hallk interpretatua, sintetizadore batekin. |
| Arazoak fitxategi hauek entzuteko? Ikus multimedia laguntza. ||

## Eratorritako lanak

Pachelbelen kanonak agerpen asko izan ditu sortu zenetik. 21. mendean, besteak beste, Christine and the Queens artistak hartu zuen oinarritzat Full of Life pop kanturako.

## Erreferentziak

* ↑ (Ingelesez) Lemieux, Melissa. (2024-01-05). «What's The Christine And The Queens Song In That Amazon Commercial With The Plants?» Looper (Noiz kontsultatua: 2024-06-24).

## Kanpo estekak

* Kanonaren partitura.
* Partiturak doan.
* Zerrenda honetan Kanonaren 460 grabaziotik gora aurki daitezke.
* Datuak: Q689519
* Multimedia: Pachelbel's Canon / Q689519
# Pachnolita

Pachnolita haluro motako minerala da.

## Ezaugarriak

Pachnolita haluro mineralaren formula kimikoa hau da: ${\ce {NaCa[AlF6] * H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Pachnolite: Mineral information, data and localities.» www.mindat.org (Noiz kontsultatua: 12-05-2019).
# Pacherenc-du-vic-bilh

Pacherenc-du-vic-bilh Frantziako hego-mendebaldean egiten duten ardo zuria da. Gehiena Gersen ekoizten dute baina Pirinio Garaietan eta Bearnon ere egiten dute. Izena Vic-Bilh eskualdetik datorkio.
1948an lortu zuen appellation d'origine contrôlée (AOC) izendapena. Egungo eremuak hurrengo udalerrietan daude:
* Bearno: Arricau-Bordes, Arrosès, Aubous, Aurions-Idernes, Aydie, Bassillon-Vauzé, Bétracq, Burosse-Mendousse, Cadillon, Castetpugon, Castillon, Conchez-de-Béarn, Corbère-Abères, Crouseilles, Diusse, Escurès, Gayon, Lasserre, Lembeye, Mascaraàs-Haron, Moncla, Monpezat, Mont-Disse, Moncaup, Portet, Saint-Jean-Poudge, Séméacq-Blachon, Tadousse-Ussau eta Vialer.
* Pirinio Garaiak: Castelnau-Rivière-Basse, Hagedet, Lascazères, Madiran, Saint-Lanne eta Soublecause.
* Gers: Cannet, Maumusson-Laguian eta Viella.

## Erreferentziak

* ↑ Lavignac, Guy. (2001). Cépages du sud-ouest, 2000 ans d'histoire. Éditions du Rouergue ISBN 2-84156-289-1..

## Kanpo estekak

* Datuak: Q462134
* Multimedia: Pacherenc-du-vic-bilh / Q462134
# Pachisi

Pachisi (Hindustaneraz: pəˈtʃiːsiː ahoskatua) Antzinako Indian sorturiko gurutze eta biribilen taula jokoa da. Jokoa Mahabharata epopeia indiarrean aipatzen da Pasha izenpean.

## Erreferentziak

* ↑ Bell, R. C.. (1983). The Boardgame Book. ISBN 0-671-06030-9. PMC 10165275. (Noiz kontsultatua: 2022-05-02).
* ↑ Asian games : the art of contest. Asia Society 2004 ISBN 0-87848-099-4. PMC 57249772. (Noiz kontsultatua: 2022-05-02).
* ↑ Falkener, Edward. (1892). Games ancient and oriental and how to play them, being the games of the ancient Egyptians, the Hiera Gramme of the Greeks, the Ludus Latrunculorum of the Romans and the oriental games of chess, draughts, backgammon and magic squares. Londres: Longmans (Noiz kontsultatua: 2022-05-02).

## Kanpo estekak

* Datuak: Q796171
* Multimedia: Pachisi / Q796171
# Pachnistis

Pachnistis Oecophoridae familiako tximeleta genero bat da. Bere espezie tipoa Pachnistis cephalochra da.

## Espezieak

| Espeziea | Egoera |
| Pachnistis arens | daturik gabe |
| Pachnistis cephalochra | daturik gabe |
| Pachnistis craniota | daturik gabe |
| Pachnistis cremnobathra | daturik gabe |
| Pachnistis fulvocapitella | daturik gabe |
| Pachnistis inhonesta | daturik gabe |
| Pachnistis morologa | daturik gabe |
| Pachnistis nigropunctella | daturik gabe |
| Pachnistis nubivaga | daturik gabe |
| Pachnistis phaeoptila | daturik gabe |
| Pachnistis silens | daturik gabe |

## Kanpo estekak

* Datuak: Q10343397
* Espezieak: Pachnistis
# Pawnee (Illinois)

Pawnee Illinoiseko herri bat da. Sangamon konderrian kokatua dago. 2010ean 2.739 biztanle zituen, 3,26 kilometro koadrotan banatuta.

## Ikus, gainera

* Sangamon konderria

## Kanpo estekak

* Datuak: Q2296341
# Pawn Stars

Pawn Stars (euskaraz: «Bahi-denda», literalki "Izar Bahitzaileak") AEBko Nevada estatuko Las Vegas hirian girotua dagoen bahi-denda batean girotutako saio bat da. 1988an irekitako "Gold & Silver Pawn Shop" ("Urre eta Zilar Bahi-Denda") bahi-dendako egunerokotasuna, bezeroak eta hauek bertara dakartzaten zaharkin nahiz objektu bitxiak ikusgai jartzen ditu.

## Protagonistak
### Richard Benjamin "Zaharra" Harrison

Richard, 71 urteko izaera ironiko eta ateraldi zorrotzeko adineko gizona, familiako aitona eta bahi-dendaren nagusia da (negozioaren akzioen %51a baitu). Ohituraz, "Zaharra" ("Old Man") ezizenez ezaguna, 38 urte zituela irabazitako ezizena.

### Rick Kevin Harrison

Richarden semea eta bere eskuineko eskua, hots, negozioaren bigarren nagusia (gainontzeko akzioen jabea), familiako aita, "Big Hoss" semea duelarik. Izaera jator eta atsegineko gizona da, zaharkinei buruz jakintza handia du eta negozio honetan jaioa da oso. Bere ezizena "tiroaren begiralea" da, nahiz eta maiz "burusoila den gizona" ezizenaz ezagunagoa den. 13 urterekin negozioan lanean hasi eta batxilergoan eskolan ikastetik laga zion, jada asteko bi mila dolar irabazten baizituen.

### Corey "Hoss Handi" Harrison

Ricken semea eta Richarden hiloba da, "Hoss Handi" ("Big Hoss") ezizenez ezaguna, fisikoki gazte lodikote eta handia baita. Corey dendako eguneroko operazioen arduraduna da eta bezeroei objektuak erosten dizkie. Rickek negozioari buruz dakien guztia erakusten ari zaio, etorkizunean dendako nagusia izan dadin. Lanean ari dela sarri bere aita eta aitonatekin desadostasunak izan ohi ditu, bertako inbentarioaren ezagutza eza dela medio. Halere, negozio honertarako trebea dela argi uzten du.

### Austin "Chumlee" Russell

Coreyren haurtzaroko laguna da, eta hura bezala kiloetan soberan dagoen lodikotea; dendan 19 urterekin lanean hasi zen. Chumleek bezeroei harrera egiten die eta bere eginkizun nagusia haiek dakartzaten zaharkin edota tramankuluak frogatzea izan ohi da (orokorrean, su arma zaharkituak). Sarritan gainontzeko lankideen txantxen jomuga da, maiz izaera xaloa eta zintzoa, eta eta ustezko ateraldi "inozo" baina barregarriak izan ohi ditu, hori dela eta "herriko ergeltzat" ere jo ohi dute. Saioa aurrera doan arabera bere ateraldiek ikusle kopurua ikaragarri handituko dute.

## Ikus gainera

* American Restoration
* American Pickers

## Kanpo estekak

* "Pawn Stars" saioaren webgunea (Ingelesez)
* "Gold & Silver Pawn Shop" dendako webgunea (Ingelesez)
* Saioaren IMDBko fitxa irakurgai (Ingelesez)
* Datuak: Q794145
* Multimedia: Pawn Stars / Q794145
# Pawnee (Texas)

Pawnee Ameriketako Estatu Batuetako erroldak esleitutako leku bat da. Bee konderrian dago, Texas estatuan. 140 biztanle ditu, 13,591713 kilometro koadroko azaleran banatuta.

## Ikus, gainera

* Bee konderria

## Kanpo estekak

* Datuak: Q981649
# Pawnee City (Nebraska)

Pawnee City Nebraskako hiri bat da. Pawnee konderrian kokatua dago. 2010ean 878 biztanle zituen, 3,12 kilometro koadrotan banatuta.

## Ikus, gainera

* Pawnee konderria

## Kanpo estekak

* Datuak: Q958076
* Multimedia: Pawnee City, Nebraska / Q958076
# Pawnee

Pawnee Nebraskako estatuan, Platte ibaiaren arroan, bizi zen herri amerindiarra da. XVIII. mendean lau taldek osatzen zuten pawnee herria, skidi (iparraldean bizi zirenak) eta hegoaldean bizi ziren chaui, kitkehaxki eta pitahawirata izenekoek. Bufalo-ehiza zuten ekonomia-jarduera nagusia. Pawnee herriak borroka gogorrak izan zituen dakota herriaren aurka. Estatu Batuetako gobernuarekin harreman onak izan zituen, kolonoei laguntza eman baitzien Britainia Handiaren aurkako independentziako gerran. Oklahoma estatuko erreserba batean kokatu ziren 1876. urtean. Gaur egun, 2.000-3.000 inguru dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (PDF) 190. arauaː Munduko herriak eta etniak. .

## Kanpo estekak

* Datuak: Q750947
* Multimedia: Pawnee / Q750947
# Pawleys Island (Hego Carolina)

Pawleys Island Ameriketako Estatu Batuetako inkorporatutako herri bat da. Georgetown konderrian dago, Hego Carolina estatuan. 130 biztanle ditu, 2,570835 kilometro koadroko azaleran banatuta.

## Ikus, gainera

* Georgetown konderrian

## Kanpo estekak

* Datuak: Q2230810
* Multimedia: Pawleys Island, South Carolina / Q2230810
# Pawling (New York)

Pawling New York estatuko herri bat da. Dutchess konderrian kokatua dago. 2010ean 2.347 biztanle zituen, 5,17 kilometro koadrotan banatuta.

## Ikus, gainera

* Dutchess konderria

## Kanpo estekak

* Datuak: Q1020213
* Multimedia: Pawling, New York / Q1020213